CELEX: 62009TN0458
Language: fi
Date: 2009-11-13 00:00:00
Title: Asia T-458/09: Kanne 13.11.2009 — Slovak Telekom v. komissio

16.1.2010   
            
            
               FI
            
            
               Euroopan unionin virallinen lehti
            
            
               C 11/36
            
         Kanne 13.11.2009 — Slovak Telekom v. komissio
   (Asia T-458/09)
   2010/C 11/67
   Oikeudenkäyntikieli: englanti
   
      Asianosaiset
   
   
      Kantaja: Slovak Telekom a.s. (Bratislava, Slovakian tasavalta) (edustajat: asianajajat M. Maier, L. Kjølbye ja D. Geradin)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               riidanalainen päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Esillä olevassa asiassa kantaja vaatii kumottavaksi komission 3.9.2009 tekemän päätöksen C(2009) 6840, jolla kantaja velvoitettiin neuvoston asetuksen 1/2003 (1) 18 artiklan 3 kohdan ja 24 artiklan 1 kohdan mukaisesti toimittamaan tietoja asian COMP/39523 — Slovak Telekom, joka koski EY 82 artiklan mukaista menettelyä, yhteydessä ja jossa sille asetettiin uhkasakko, jos se jättäisi noudattamatta tätä päätöstä.
   Vaatimustensa tueksi kantaja esittää seuraavat kolme kanneperustetta.
   Kantaja väittää ensiksi, että riidanalainen päätös on asetuksen 1/2003 18 artiklan 3 kohdan vastainen niiden tietojen osalta, jotka kattavat ajanjakson, joka edeltää Slovakian tasavallan liittymistä EU:hun. Kantajan mukaan komissiolla ei ollut ennen tätä päivää valtuuksia soveltaa yhteisön oikeutta käyttäytymiseen Slovakian tasavallan alueella; tämän seurauksena sillä ei ole oikeutta käyttää tutkintavaltuuksiaan, jotka vahvistetaan tässä artiklassa, saadakseen tietoja, jotka liittyvät kyseiseen ajanjaksoon.
   Kantaja väittää toiseksi, että riidanalaisella päätöksellä loukataan perusoikeuskirjan 41 artiklan 1 kohdassa vahvistettua oikeutta hyvään hallintoon. Se, että komissio tutki kantajan käyttäytymistä aikana, jolloin yhteisön oikeutta ei sovellettu ja jolloin kantajan velvollisuutena ei ollut noudattaa näitä sääntöjä, voi olla vahingollista kantajalle.
   Kantaja väittää kolmanneksi, että riidanalaisella päätöksellä loukataan suhteellisuusperiaatetta, jota asetuksen 1/2003 18 artiklan 3 kohta, jonka mukaan komissiolla on valtuudet vaatia yrityksiä antamaan kaikki tarvittavat tiedot, kuvastaa. Kantaja väittää tämän osalta, että komissio ei osoittanut edellytettyä yhteyttä pyydettyjen liittymistä edeltäneiden tietojen ja väitetysti sääntöjenvastaisen, 1.5.2004 jälkeen tapahtuneen käyttäytymisen välillä. Tämän vuoksi kantaja katsoo, että tiedot tai asiakirjat, jotka liittyvät aikaan ennen liittymistä, eivät ole edellytys sille, että komissio voisi arvioida, onko kantajan käyttäytyminen liittymisen jälkeen ollut yhteisön oikeuden mukaista.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).